Foto: AP Photo Agarda Anqara Rossiyaning S-400 zenit-raketa tizimlarini sotib olgani uchun AQSh sanksiya joriy etadigan bo‘lsa, Turkiya amerikalik harbiylar uchun o‘zining Injirlik aviabazasini yopish imkoniyatini ko‘rib chiqishga tayyor. Bu haqda Turkiya tashqi ishlar vaziri Mavlut Chovusho‘g‘lu A Haber telekanali orqali chiqishida ma’lum qildi. "Turkiya AQShdan Injirlik aviabazasidagi harbiylarini olib chiqib ketishini so‘rashi mumkin", - deya uning so‘zlaridan iqtibos keltirmoqda Sabah gazetasi. Chovusho‘g‘luning so‘zlariga ko‘ra, Anqara shuningdek, Yevropa raketadan mudofaa tizimlari joylashtirilgan "Kurejik bazasining ham maqomini o‘zgartirishi mumkin". Turkiya tashqi siyosat mahkamasi rahbari S-400 "mudofaa tizimi" ekanligini va undan kimgadir hujum qilish uchun foydalanilmasligini yana bir bor eslatdi.